Дзяржаўная ўстанова адукацыі

“Сіняўская сярэдняя школа Клецкага раёна”

**Сцэнарый літаратурна-музычнай кампазіцыі “Мая малая радзіма”**

**(Слайд 1)Настаўнік**: Добры дзень, паважаныя госці і дзеці!Сення ў нас з вамі інфармацыйная гадзіна на тэму мая малая радзіма. Сёння я хачу правесці вас па зямлі, якая для мяне і для вас даражэйшая заўсе, самы утульны і чароўны кут-наша сіняўская зямля, наша малая радзіма.

**(Слайд 2)Настаўнік:** Мы пагаворым пра нашы родны мясціны ,якія дарагія нам з маленства, пра тое , што жыве ў нашых сэрцах усё жыццё.

**(Слайд 3)Настаўнік**:Кожны куток старажытнай беларускай зямлімае сваю даўнюю гісторыю і назву. Калі людзі будуць ведаць адкуль пайшла назва населенага пункта, мы лепш будзем разумець яго мінулае, іх звычкі і норавы.

Ёсць легенда і пра нашу Сіняўку. (вучань расказвае легенду пра Сіняўку.)

У 1524 годзе Бона падаравала сялу Сянеўка права мястэчка.

**Настаўнік:** Прыгожая наша вёсачка. І людзі тут добрыя, працавітыя, ўлюблёныя ў хараство бацькоўскай зямлі. Наша вёска ганарыцца сваімі народнымі ўмельцамі. Вышыванкі Анучкінай Галіны Уладзіміраўны і Есіс Надзеі Ільінічны адлюстроўваюць непаўторныя родныя пейзажы, перадаюць рознакаляровую гаму кветак. Работы нашых умельцаў неаднаразова выстаўляліся ў Клецкім музеі, яны прымаюць удзел у святах вёскі, запрашаюцца на розныя мерапрыемствы.**(Выстава вышыванак)**

**(Слайд 4)Настаўнік:** Наша Сіняўка прыгожа і непаўторна сваімі рэкамі і азёрамі, лясамі і лугамі сцежкамі і дарогамі. Усё на гэтай зямлі самае дарагое, самае блізкае. І кудыб цябе не закінуў лёс,ніколі не парвецца з ёй душэўная сувязь.

Паслухайце верш пра Сіняўку які напісала настаўніца нашай школы Грыцаль Ірына Рыгораўна.Некалькі разоў яна была на радзіме Якуба Коласа, дзе чытала свае вершы пра родную сіняўскую зямельку.

 (вучань чытае верш)
 Ты паслухай, зямелька сіняўская,

Маю споведзь святую, душэўную,

Маё слова зычліва сяброўскае,

Мае думы-жаданні напеўныя.

Пра палеткі твае васільковыя,

Пра азёры твае сінявокія,

Пра мурожныя травы шаўковыя,

Пра бусліныя гнёзды высокія.

Пра гасцінец-дарогу бяскрайнюю,

Што злучае Маскву аж з Варшаваю

І што помніць гісторыю даўнюю

З яе вечнай сіняўскаю славаю.

Ты паслухай, зямля мая любая,

Маё слова балюча-шчымлівае:

Верыць у лёс не захмураны буду я,

Зычу долі табе я шчаслівае.

Хай цвітуць вакол кветкі вясновыя,

Шчэбет птушак наўкол разліваецца,

Хай бары твае, пушчы сасновыя

На вялізны абшар прасцілаюцца.

**Настаўнік:** Ведаць гісторыю свайго роднага куточка і яе таленавітых жыхароў абавязаны кожны, паважаючы сябе, чалавек, яе жыхар. Гісторыя вёскі – гэта летапіс далёкага мінулага, летапіс барадзьбы за лепшае будучае, гэта гераізм у гады Вялікай Айчыннай вайны і пошук шляхоў да абноўленага жыцця. Галоўнае – гэта наша спадчына, самае дарагое, што ёсць у нас на свеце. (**Дэманстрацыя летапісу вёскі Сіняўка**)

**Настаўнік:** Я хачу пазнаёміць вас з кнігай Паўла Міхайлавіча Шпілеўскага «Падарожжа па Палессю і беларускаму краю». Шпілеўскі П.М. нарадзіўся ў 1823 памёр ў 1861 годзе – беларускі этнограф.У кнізе ёсць успаміны пра нашу Сіняўку. У ёй гаворыцца: «Синявка лежит на срединном пункте довольно значительных трактов, а именно: брестского, пинского, слуцкого и несвижского, и составляет границу между Полесьем и Белоруссией, оттого по одному тракту, в двух-трёх верстах от Синявки, слышится речь полесская, а по-другому – белорусская. Вследствие того географического положения синявская станция уже не кажется пустынной и мрачной, как прочие станции, лежащие по брестскому шоссе.

Здесь со всех четырёх сторон виднеются разнообразные места: леса, рощи, живописные деревеньки, помещичьи хутора. Нередко случается, что в Синявку в одно и тоже время съезжается до пяти и до шести троек, да вдобавок налетит брестский дилижанс. Оттого-то проезжим зачастую приходится ожидать лошадей час или полчаса. Впрочем, эта маленькая неприятность выкупается комфортом станции и местоположением самой деревни Синявки.»

**Настаўнік :**З прыходам немцаў на Клетчыну пачаўся цяжкі і страшны час.

22 чэрвеня 1941 года фашысцкая Германія напала на СССР. А ўжо25 чэрвеня ў раёне Сіняўкі вялі баявыя дзеянні воіны 28 стралковага і 14-га механізаванага карпусоў, а таксама іншыя часці 4-й арміі.

У 1941 годзе ў вёсцы Сіняўка было створана немцамі гета. Яно займала цэлы квартал па Пінскім тракце да скрыжавання з шашой Брэст-Масква, месца, дзе найбольш шчыльна пражывалі яўрэі. Гета было агароджана калючым дротам, і паліцаі вялі нагляд. 920 яўрэяў толькі ў 1941 годзе былі растрэлены.У вёцы Нарэшавічы знаходзіцца помнік яўрэям-вязням**.**

**(Слайд 5) (Помнік яўрэям) (успаміны з кнігі Памяць)**

У 1942 годзе ў вёсцы Сіняўка ўтварыўся баявы ўчастак. Была створана падпольная маладзёжная група пад кіраўніцтвам былога дырэктара школы Аляксандра Канстанцінавіча Кляўца. Жыхары Сіняўкі ўдзельнічалі ў партызанскіх атрадах “Авангард”і “Сокалы”.

У Сіняўцы быў і лагер ваеннапалонных. Вось як успамінае Іван Лявонцьевіч Кулеш, жыхар нашай вёскі:

**Вучань(Шалік Злата)**“Лагер быў там, дзе цяпер ДЭУ. Колькі іх там было не скажу дакладна, але многа. Працаваць іх ганялі на шашу, на рамонт дарогі. Ну і коней яшчэ даглядалі. Варта была, дрот. Хто паміраў тут і закопвалі пад плотам”.

У нашай Насці Варэйка прадзядуля таксама ваяваў на вайне.**(Расказ Варэйка Анастасіі**)

**Настаўнік:** 6 ліпеня 1944 года Сіняўка была вызвалена.

**(Слайд 6) Настаўнік:** На тэрыторыі Сіняўскага сельскага савета ёсць помнік воінам загінуўшым у гады Вялікай Айчыннай вайны.

**(Слайд 7 )** Адкрыта памятнае месца сёстрам міласэрнасці Першай сусветнай вайны.

**( Слайд 8)** Кожны год мы з вамі удзельнічаем ў акцыі “Мы памятаем”Мы не павінны забываць тых, хто аддаў жыццё за мірнае неба.

**(Слайд 9)** Настаўнік: Да 500- годдзя Сіняўкі на скрыжаванні дарог устаноўлены ганаровы знак.

**Настаўнік:** Настаўнікамі нашай школы распрацаваны QR-код пры дапамозе якога вы можаце даведацца больш падрабязна пра нашу малую радзіму.

( Праца з QR-кодам)

**Настаўнік:** Вы часта ўдзельнічаеце ў конкурсах па грамадзянска патрыятычным выхаванні. Расказ “Подзвіг машукоўскіх партызан” Ракушынай Яны быў надрукаваны ў брашуры ў рамках праекта “75 гісторый об вайне” .У ім удзельнічала 160 работ (зачытваецца расказ “Подзвіг машукоўскіх партызан”).

**(Слайд 10) Настаўнік:** На сайце нашай школы размешчаны ўмовы акцыі “Народная летапісь Вялікай Айчыннай вайны:успомнім усіх!” якую прапануе нацыянальная акадэмія Беларусі. Яна прадугледжвае збор успамін, фотаздымкаў аб людзях, якія ўдзельнічалі ў Вялікай Айчыннай вайне. Я прапаноўваю вам паўдзельнічаць ў гэтай акцыі.

**(Слайд 11) Настаўнік:** У нас у класе ёсць дзеці, якія жывуць у іншых вёсках, якія размешчаны на тэрыторыі Сіняўскага сельскага савета.Я прапаную вам з літар скасці назвы гэтых вёсак.

**(Слайд12) Настаўнік:** Па задумцы жыхара вескі Ілюкевіча Анатолія Сяргеевіча ўздоўж вёскі Нарэшавічы ўстаноўлены памятныя знакі гістарычным асобам, якія калісьці ў ёй жылі , працавалі і пакінулі свой след нашчадкам.

**(Слайд13): Настаўнік:** На невялікім узвышшы велічна стаіць наша школа.Упершыню Сіняўскае вучылішча было адкрыта ў 1869 годзе ў звычайнай хаце. Першым настаўнікам быў Антон Бараноўскі. У 1950-1951 годзе навучалася 492 вучні. У 1961 годзе было завершана быдаўніцтва нашай школы ў якой мы цяпер вучымся.

**(Слайд 14) Настаўнік:** Адметнай асаблівасцю апошняга часу з’яўляецца духоўнае адраджэнне .У пачатку 16 стагоддзя ў Сіняўцы была пабудавана царква. Да гэтага часу нікому невядома, хто яе пабудаваў. Яна называлася - Нікольскай. У 1866 годзе ўзведзена новая - Свята- Мікалаеўская царква. Яе настаяцелем быў Міхаіл Вячора. Настаў час калі яна закрылася і з цягам часу разбурылася. У 1993 годзе пачалося яе адраджэнне, а першае багаслужэнне адбылося ў 1996 годдзе настаяцелем Аляксандрам Кісялём.

**(Слайд 15) Настаўнік:** На тэрыторыя нашага аграгарадка ёсць крынічка.Існуе павер’е, што вада з яе вылечвае хваробы вачэй. Добраўпарадкавана крынічка дзякуючы вучням нашай школы, жыхарам Сіняўкі.

**(Слайд 16) Настаўнік:** Мы ганарымся сваёй малой радзімай і яе таленавітымі жыхарамі. Менавіта мы ў адказе за тое, якой будзе наша Сіняўка праз некалькі год. Спраў на перадзе шмат. І паспяховае іх вырашэнне будзе залежыць ад кожнага з нас. Усе мы разам будзем браць прыклад з тых людзей, дзякуючы якім і цяпер жыве наша малая радзіма - Сіняўка. Дзеля гэтага варта працаваць шчыра і самааддана. Гісторыя вёскі працягваецца, і яе будзеце прадаўжаць пісаць вы. Давайце будзем даражыць усім тым, што ў нас ёсць, тым краем дзе мы нарадзіліся, тым родным куточкам, якому назва - Сіняўка. І куды б не закінуў нас лёс, ніколі не парвецца з ёю душэўная сувязь.